  Виталий Пронин Туэ школаосысь пиналъёслэсь ужъёссэс учким ни, вормисьёсты пусйим. Табере возьмаськом ссузъёсысь студентъёслэсь ужъёссэс.Конкурсэз радъясь, Ижысь Г. Красильниковлэн музей-квартираеныз кивалтӥсь Оксана Москова вера:-  Та ужрадэз 4-тӥ ползэ ортчытӥськом ни. Али сое 2-лы люким - школаын дышетскисьёслы но ссузъёсысь студентъёслы нимаз. Угось талэсь азьвыл конкурсэ 200-лэсь ятыр ужъёс вуизы. Ӧм но малпалэ вал, нылпиос сокем мыло-кыдо пыриськозы шуыса. Туэ школаосысь пиналъёслэсь ужъёссэс учким ни, вормисьёсты пусйим. Табере возьмаськом ссузъёсысь студентъёслэсь ужъёссэс.Милемлы вазиськизы дышетӥсьёс но библиотекарьёс, соослэн но конкурсэ пыриськыны мылкыдзы вань шуыса. Куронзэс лыдэ басьтӥм. Озьы вань мылкыд карисьёслэсь чеберлыко ужъёссэс витиськом конкурслэн кыкетӥ этапаз.Ужъёслэсь кыл чеберлыксэс, аспӧртэмлыксэс, пуштроссэс эскерозы писательёс, критикъёс, тодосчиос. Конкурслэн валтӥсь темаез - «Удмуртия - вордскем доре». Яратоно шаер сярысь ужъёс дунъяськозы «Чурысь чуре ми проза кылдытом» но «Рифма» номинациосын.Веросъёс, эссеос, кылбуръёс гожтэмын мед луозы удмурт яке ӟуч кылын, RTF форматэн, 3 бамлэсь бадӟым медаз луэ. Ужъёсты келяно 23-тӥ декабрёзь Ижкар, М. Горький урам, 45-тӥ корка, 18-тӥ кв. Г. Красильниковлэн музей-квартираез яке moskovaonlaine@mail.ru адресъя. Вормисьёс пусъемын луозы 2017-тӥ арын мартэ.Ангелина Снигирёва Туспуктӥз А. Горбунов Теги: Егитъёс  